**ஒளிமின்னழுத்த அமைப்பு** அல்லது**சூரியமின் திறன் அமைப்பு** என்பது ஒளிமின்னழுத்த முறையால் சூரிய மின் திறனை வழங்க வடிவமைக்கப்பட்ட ஒரு மின் ஆற்றல் அமைப்பு ஆகும். இது சூரிய ஒளியை உறிஞ்சி மின்சாரமாக மாற்றும். சூரியப் பலகங்களின் வெளியீட்டை நேர் மின்னோட்டத்திலிருந்து மாறு மின்னோட்டத்திற்கு மாற்றும் சூரிய அலைமாற்றிகள், ஏந்தமைப்பு, மின்வடம் எனும் உறுப்புகளை இது கொண்டுள்ளது.. கணினியின் ஒட்டுமொத்த செயல்திறனை மேம்படுத்துவதற்கும் ஒருங்கிணைந்த மின்கல அடுக்கை பயன்படுத்துவதற்கும் இது சூரிய தடக் கண்காணிப்பு அமைப்பையும் பயன்படுத்தலாம்.

ஒளிமின் அழுத்த அமைப்புகள் ஒளியை நேரடியாக மின்சாரமாக மாற்றுகின்றன, மேலும், அவற்றைப் பிற சூரிய தொழில்நுட்பங்களுடன் குழப்பிக்கொள்ளக்கூடாது செறிவூட்டப்பட்ட சூரியத் திறன் அல்லது சூரிய அனல்மின் திறன், குளிரூட்டலுக்கும் சூடாக்குதலுக்கும் பயன்படுகிறது. ஒரு சூரிய அணி ஒளிமின் அழுத்த அமைப்பு புலப்படும் பகுதியான சூரியமின் பலகங்களின் திரளைக் மட்டுமே உள்ளடக்கியது. மற்ற எல்லா வன்பொருள்களும் பெரும்பாலும் எஞ்சியஅமைப்பு உறுப்புகள் எனப்படும். ஒளிமின் அழுத்த அமைப்புகள் சிறியவை, கூரை-ஏற்றப்பட்டு அல்லது கட்டிடத்தில் ஒருங்கிணைந்து உள்ளன. இவை ஒரு சில முதல் பல பத்து கிலோவாட் வரை திறன் கொண்ட அமைப்புகளாகும். பெரிய பயன்பாட்டு மின் நிலையங்கள் பலநூறு மெகாவாட் திறன் அளவுடன் அமைகின்றன. இப்போதெல்லாம், பெரும்பாலான ஒளிமின் அழுத்த அமைப்புகள் மின்கட்டமைப்பில் இணைக்கப்பட்டுள்ளன. தனித்த அமைப்புகள் சந்தையின் ஒரு சிறிய சந்தையையே கொண்டுள்ளன.

எந்த நகரும் பாகங்களோ சுற்றுச்சூழல் உமிழ்வுகளோ இல்லாமல் அமைதியான இந்த,ஒளிமின் அழுத்த அமைப்புகள் முதலில் சிறு சந்தை பயன்பாடுகளாக இருந்து, முதன்மை மின்சார வளமாக பயன்படும் முதிர்ந்த தொழில்நுட்பமாக உருவெடுத்துள்ளன. ஒரு கூரை அமைப்பு 0.7 முதல் 2 ஆண்டுகளுக்குள் அதன் உற்பத்தி, நிறுவலுக்கு ஆகிய முதலீட்டைப் பெறுகிறது. மேலும் தன் 30 ஆண்டு சேவை வாழ்நாளில் 95 சதவீத நிகரத் தூய புதுப்பிக்கத்தக்க ஆற்றலை வழங்குகிறது.:30

ஒளிமின்னழுத்தங்களின் வளர்ச்சியின் காரணமாக, ஒளிமின் அழுத்த அமைப்புகளுக்கான விலைகள் அவற்றின் அறிமுகக் காலத்திலிருந்து விரைவாகக் குறைந்துள்ளன; இருப்பினும், அவை சந்தையையும் அமைப்பின் திறன் அளவையும் பொறுத்து மாறுபடும். 2014 ஆம் ஆண்டில், அமெரிக்காவில் குடியிருப்பு 5-கிலோவாட் அமைப்புகளுக்கான விலை ஒரு வாட்டிற்கு சுமார் 3.29 அமெரிக்க டாலராக ஆக இருந்தது, [1] மிகவும் செறிந்த ஜெர்மன் சந்தையில் 100 வரையிலான கூரை அமைப்புகளுக்கான விலை, ஒரு கி.வா திறனுக்கு 1.24 யூரோவாக ஆக குறைந்தது.  இப்போதெல்லாம், சூரிய ஒளிமின் அழுத்த பெட்டகங்கள்ள் கணினியின் மொத்த செலவில் பாதிக்கும் குறைவாகவே உள்ளன..  மீதமுள்ளசெலவு மீதமுள்ள எஞ்சிய அமைப்பு உறுப்புகளுக்கும் வாடிக்கையாளர் கையகப்படுத்தல், ஒப்புதல் பெறுதல், ஆய்வு, தொடர்பு, நிறுவல் உழைப்பு எனப் பல மென் நிதிச் செலவுகளையும் உள்ளடக்கிய செலவுகளுக்கும் ஆகிறது. :14

நவீன அமைப்பு
------------

### கண்ணோட்டம்

ஒரு ஒளிமின்னழுத்த அமைப்பு சூரியனின் கதிர்வீச்சை ஒளி வடிவில் பயன்படுத்தி மின்சாரமாக மாற்றுகிறது. இது சூரிய அணி , எஞ்சியஅமைப்பு கூறுகள் ஆகியவற்றைக் கொண்டுள்ளது. ஒளிமின் அழுத்த அமைப்புகளை பல்வேறு கூறுபாடுகளால் வகைப்படுத்தலாம், இவற்றை மின்கட்டமைப்பு இணைக்கப்பட்ட,. தனித்து நிற்கும் அமைப்புகள் எனவும் கட்டிடம் ஒருங்கிணைந்த, பலகமேந்தும் அமைப்புகள் எனவும் குடியிருப்பு, பயன்பாட்டு அமைப்புகள் எனவும், பரவலான, மையப்படுத்தப்பட்ட அமைப்புகள் எனவும் கூரை, தரைநிலை அமைப்புகள் எனவும் திசைமாறும், நிலைச் சாய்வு அமைப்புகள் எனவும் புதிய கட்டமைக்கப்பட்ட,. கோத்தமைத்த அமைப்புகள் எனவும் கள அலைமாற்றிகள், மைய அலைமாற்றிகள் கொண்ட கொண்ட அமைப்புகள் எனவும், படிக சிலிக்கான், மெல்லிய படலத் தொழில்நுட்பத்தைப் பயன்படுத்தும் அமைப்புகள் எனவும் வகைபடுத்தலாம்.

அனைத்து ஐரோப்பிய சூரிய மின் அமைப்புகளில் சுமார் 99 சதவீதமும் , அனைத்து அமெரிக்க சூரிய மின் அமைப்புகளிலும் 90 சதவீதமும் மின் கட்டமைப்புடன் இணைக்கப்பட்டுள்ளன , அதே நேரத்தில் தனித்தியங்கும் அமைப்புகள் ஆஸ்திரேலியா மற்றும் தென் கொரியாவில் ஓரளவு பொதுவானவை. ஒளிமின் அழுத்த அமைப்புகள் மின்கல அடுக்கைப் பயன்படுத்துவதில்லை. பரவலானனஆற்றல் சேமிப்புக்கான அரசாங்க ஊக்கத்தொகைகள் செயல்படுத்தப்பட்டால் , சேமிப்பு முதலீடுகள் படிப்படியாக சிறிய அமைப்புகளுக்கு பொருளாதார அளவில் ஏற்கத்தக்கதாக மாறக்கூடும். ஒரு வழக்கமான குடியிருப்பு சூரிய அணி கட்டிடத்தின் கூரை அல்லது முகப்பில் ஒருங்கிணைக்கப்படுவதை விட கூரையில் பொருத்தப்பட்டுள்ளது , இது கணிசமாக விலையைக் கூட்டிவிடுகிறது.. பயன்பாட்டு அளவிலான சூரிய மின் நிலையங்கள் விலையுயர்ந்த கண்காணிப்பு சாதனங்களைப் பயன்படுத்துவதை விட நிலையான சாய்ந்த சூரிய மின் பலகங்களுடன் தரையில் பொருத்தப்பட்டுள்ளன. உலகளவில் செய்யப்படும் சூரியப் பெட்டகங்களில் 90 % அளவுக்குப் படிகச் சிலிக்கான் முதன்மைப் பொருளாக உள்ளது , அதே நேரத்தில் அதன் போட்டியாளரான மெல்லிய படலம் சந்தை தன் பங்கை இழந்துள்ளது.:17–20 அனைத்து சூரிய மின்கலன்கள், பெட்டகங்களில் சுமார் 70 சதவீதம் சீனா மற்றும் தைவானில் செய்யப்படுகின்றன , ஐரோப்பிய மற்றும் அமெரிக்கக் குழுமங்களால் 5 சதவீதம் மட்டுமே செய்யப்படுகின்றன. 11.12 சிறிய கூரை அமைப்புகள் மற்றும் பெரிய சூரிய மின் நிலையங்களுக்கான நிறுவல் திறன் இரண்டும் விரைவாகவும் சமமாகவும் வளர்ந்து வருகின்றன , இருப்பினும் பயன்பாட்டு அளவிலான அமைப்புகளுக்கு ஒரு குறிப்பிடத்தக்க போக்கு உள்ளது புதிய நிறுவல்கள் செலவு விளைவுறுதிறத்தில் கவனம் செலுத்துவதால் ஐரோப்பாவிலிருந்து சூரிய ஒளிமிகும் வட்டாரங்களுக்குச் சந்தை இடம் மாறுகிறது.

தொழில்நுட்பத்தின் முன்னேற்றங்களும் உற்பத்தி அளவும் நுட்பத்தின் அதிகரிப்பும் ஒளிமின்னழுத்த அமைப்பின் விலையைத் தொடர்ந்து குறைத்து வருகின்றது.:17–20 உலகம் முழுவதும் பல மில்லியன் ஒளிமின் அழுத்த அமைப்புகள் பயன்படுகின்றன - பெரும்பாலும் ஐரோப்பாவில் ஜெர்மனியில் மட்டும் 14 லட்சம் அமைப்புகள் உள்ளன - அதே போல் வட அமெரிக்காவிலும் 440,000 அமைப்புகள் உள்ளன. ஒரு வழக்கமான சூரிய மின் பெட்டக ஆற்றல் மாற்றச் செயல்திறன் 2004:17 முதல், 15 முதல் 20 சதவீதமாக அதிகரித்துள்ளது.:17 மேலும் ஓர் ஒளிமின்னழுத்த அமைப்பு அதன் உற்பத்திக்கு அகும் செலவினத்தைச் சுமார் 2 ஆண்டுகளில் மீட்டெடுக்கிறது.[2] விதிவிலக்காக கதிர்வீச்சு மிகுந்த இடங்களில் மெல்லிய - படலத் தொழில்நுட்பம் பயன்படுத்தப்படும்போது ஆற்றல் திருப்பிச் செலுத்தும் நேரம் ஓராண்டாக அல்லது அதற்கும் குறைவாக குறைந்துள்ளது.:30–33[2][4] பெரிய அளவிலான ஒளிமின் அழுத்த அமைப்புகளிலிருந்து மின்சாரச் செலவின் அளவு புவியியல் பகுதிகளின் விரிவாக்கப் பட்டியலில் மரபு மின்சார வளங்களுடன் போட்டியிடத் தக்கதாக மாறியுள்ளது.. மேலும், மின்கட்டமைப்புடனான செலவுச் சமநிலையும் 30 நாடுகளில் அடையப்பட்டுள்ளது.

2015 ஆம் ஆண்டு நிலவரப்படி , வேகமாக வளர்ந்து வரும் உலகளாவிய பி. வி சந்தை 200 ஜிகாவாட் அளவை நெருங்குகிறது - இது 2006 ஆம் ஆண்டில் நிறுவப்பட்ட திறனை விட 40 மடங்கு அதிகமாகும்.[1] இந்த அமைப்புகள் தற்போது உலகளாவிய மின்சார உற்பத்தியில் சுமார் 1 சதவீதத்தைப் பங்களிக்கின்றன. திறன் அடிப்படையில் பிவி அமைப்புகள் சிறந்த நிறுவுபவர்கள் தற்போது சீனா ஜப்பான் மற்றும் அமெரிக்கா உள்ளனர். உலகின் பாதித் திறன் ஐரோப்பாவில் நிறுவப்பட்டுள்ளது ஜெர்மனி, இத்தாலி சூரிய பிவி, தங்கள் உள்நாட்டு மின்சார நுகர்வுக்கு 7% முதல் 8% வழங்குகின்றன.[2] பன்னாட்டு ஆற்றல் நிறுவனம் 2050 ஆம் ஆண்டளவில் சூரிய ஒளிமின்னழுத்தக் கலங்கள், செறிவூட்டப்பட்ட சூரிய வெப்பத்துடன் இணைந்து முறையே உலகளாவிய தேவையில் 16% மற்றும் 11% பங்களிப்புடன் சூரிய ஆற்றல் உலகின் மிகப்பெரிய மின்சார வளமாக மாறும் என்று எதிர்பார்க்கிறது.[3]

### சூரிய அணி- மின்கட்டமைப்பு இணைப்பு

மேற்கோள்கள்
-----------

1. 1 2 3 4 5  "Photovoltaics Report" (PDF). Fraunhofer ISE. 28 July 2014. 9 August 2014 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 31 August 2014 அன்று பார்க்கப்பட்டது.
2. ↑  Service Lifetime Prediction for Encapsulated Photovoltaic Cells/Minimodules, A.W. Czanderna and G.J. Jorgensen, National Renewable Energy Laboratory, Golden, CO.
3. 1 2  Bazilian, Morgan; Onyeji, Ijeoma; Liebreich, Michael; MacGill, Ian; Chase, Jennifer; Shah, Jigar; Gielen, Dolf; Arent, Doug *et al*. (May 2013). "Re-considering the economics of photovoltaic power" (in en). *Renewable Energy* **53**: 329–338. doi:10.1016/j.renene.2012.11.029. .
4. ↑  "Photovoltaic System Pricing Trends – Historical, Recent, and Near-Term Projections, 2014 Edition" (PDF). NREL. 22 September 2014. p. 4. 26 February 2015 அன்று மூலதளத்திலிருந்து பரணிடப்பட்டது (PDF) எடுக்கப்பட்டது.
5. ↑  "Photovoltaik-Preisindex" [Solar PV price index]. PhotovoltaikGuide. 10 July 2017 அன்று மூலம் பரணிடப்பட்டது. 30 March 2015 அன்று பார்க்கப்பட்டது. Turnkey net-prices for a solar PV system of up to 100 kilowatts amounted to Euro 1,240 per kWp.
6. ↑  Fraunhofer ISE Levelized Cost of Electricity Study, November 2013, p. 19
7. ↑  "Technology Roadmap: Solar Photovoltaic Energy" (PDF). IEA. 2014. 1 October 2014 அன்று மூலம் (PDF) பரணிடப்பட்டது. 7 October 2014 அன்று பார்க்கப்பட்டது.
8. ↑  "Global Market Outlook for Photovoltaics 2014-2018" (PDF). *www.epia.org*. EPIA - European Photovoltaic Industry Association. 25 June 2014 அன்று மூலம் (PDF) பரணிடப்பட்டது. 12 June 2014 அன்று பார்க்கப்பட்டது.
9. ↑  
Joern Hoppmann; Jonas Volland; Tobias S. Schmidt; Volker H. Hoffmann (July 2014). "The Economic Viability of Battery Storage for Residential Solar Photovoltaic Systems - A Review and a Simulation Model". *Renewable and Sustainable Energy Reviews* **39**: 1101–1118. doi:10.1016/j.rser.2014.07.068.. பார்த்த நாள்: December 28, 2018.
10. ↑  FORBES, Justin Gerdes, Solar Energy Storage About To Take Off In Germany and California, 18 July 2013
11. ↑  US Solar Market Grew 41%, Had Record Year in 2013 | Greentech Media
12. ↑  Renewable Energy Policy Network for the 21st century (REN21), Renewables 2010 Global Status Report, Paris, 2010, pp. 1–80.
13. ↑  Branker, K.; Pathak, M.J.M.; Pearce, J.M. (2011). "A Review of Solar Photovoltaic Levelized Cost of Electricity". *Renewable and Sustainable Energy Reviews* **15** (9): 4470–4482. doi:10.1016/j.rser.2011.07.104. .
14. ↑  Yang, C. (2010). "Reconsidering solar grid parity". *Energy Policy* **38** (7): 3270–3273. doi:10.1016/j.enpol.2010.03.013. .
15. ↑  "Levelized Cost of Electricity—Renewable Energy Technologies" (PDF). *www.ise.fraunhofer.de*. Fraunhofer ISE. November 2013. p. 4. 24 August 2014 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 3 August 2014 அன்று பார்க்கப்பட்டது.
16. ↑  "Crossing the Chasm" (PDF). Deutsche Bank Markets Research. 27 February 2015. p. 9. 30 March 2015 அன்று மூலதளத்திலிருந்து பரணிடப்பட்டது (PDF) எடுக்கப்பட்டது.

வெளியிணைப்புகள்
---------------

* Summary of Photovoltaic Wire Requirements as Outlined in UL 4703
* Photovoltaic Energy Factsheet by the University of Michigan's Center for Sustainable Systems
* Home Power Magazine
* Solar project management
* Best Practices for Siting Solar Photovoltaics on Municipal Solid Waste Landfills: A Study Prepared in Partnership with the Environmental Protection Agency for the RE-Powering America's Land Initiative: Siting Renewable Energy on Potentially Contaminated Land and Mine Sites National Renewable Energy Laboratory